rejauldu/bengali-wikipedia huggingface dataset:
নসরুল হামিদ (বিপু) (জন্ম: ১৩ নভেম্বর ১৯৬৪) একজন বাংলাদেশী রাজনীতিবিদ ও সাবেক সংসদ সদস্য যিনি আওয়ামী লীগ সরকারের পতনের পূর্বে বিদ্যুৎ, জ্বালানি ও খনিজ সম্পদ মন্ত্রণালয়ের প্রতিমন্ত্রী হিসেবে দায়িত্ব পালন করেছেন। তিনি বাংলাদেশ আওয়ামী লীগের একজন সদস্য এবং তিনি তার নির্বাচনী এলাকা ঢাকা-৩ (কেরানীগঞ্জ) থেকে পরপর চারবার সংসদ সদস্য নির্বাচিত হন। ২০২৪ সালের ৭ জানুয়ারি অনুষ্ঠিত দ্বাদশ জাতীয় সংসদ নির্বাচনে ঢাকা-৩ আসন থেকে তিনি বিপুল ভোটে জয়লাভ করেন। ২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।  শিক্ষা জীবন নসরুল হামিদ ঢাকা বিশ্ববিদ্যালয় থেকে স্নাতক ডিগ্রী অর্জন করেন।  রাজনৈতিক জীবন নসরুল হামিদ তরুণ বয়স থেকেই রাজনীতিতে জড়িয়ে পড়েন। তিনি বাংলাদেশ আওয়ামী লীগের তৃণমুল পর্যায় থেকে আস্তে আস্তে সাংগঠনিক পদ্ধতিতে আজকের এই পর্যায়ে এসেছেন। তিনি ১৯৯৪ থেকে ২০০১ সাল পর্যন্ত কেরানীগঞ্জ উপজেলা আওয়ামী লীগের সম্পাদক ছিলেন। ১৯৯৭ সালে তিনি বাংলাদেশ আওয়ামী যুবলীগের সহকারী সেক্রেটারী নির্বাচিত হন এবং ১২ বছর এই দায়িত্ব পালন করেন। তিনি ২০০১ থেকে ২০১৩ সাল পর্যন্ত ঢাকা জেলা আওয়ামী লীগের সহ-সভাপতি ছিলেন। ঢাকা-৩ আসন থেকে নবম জাতীয় নির্বাচনে জয়ী হওয়ার পর তিনি প্রথমবারের মত সংসদ সদদ্য হন। ২০১৪, ২০১৮  এবং ২০২৪ সালে তিনি দ্বিতীয়, তৃতীয় এবং চতুর্থবারের মত সংসদ সদস্য  নির্বাচিত হন। ২০১৪ সাল থেকে টানা দুইবার বিদ্যুৎ, জ্বালানী ও খনিজ সম্পদ মন্ত্রণালয়ের প্রতিমন্ত্রীর দায়িত্ব পান এবং তা সফলভাবে সম্পন্ন করেন। তিনি ২০২৪ সালের ১১ জানুয়ারি, নবগঠিত বাংলাদেশ সরকারের বিদ্যুৎ বিভাগের প্রতিমন্ত্রী হিসেবে শপথ গ্রহণ করেন।  রাজনৈতিক কর্মকাণ্ডের পাশাপাশি নসরুল হামিদ একজন ব্যবসায়ী, সংগঠক। তিনি হামিদ গ্রুপের চেয়ারম্যান হিসেবে দায়িত্বরত আছেন। তিনি রিহ্যাব-এর সাবেক সভাপতি এবং আবাহনী স্পোর্টিং ক্লাবের পরিচালক হিসেবে দায়িত্ব পালন করেছেন। তিনি আওয়ামী লীগের গবেষণা শাখা সিআরআই (সেন্টার ফর রিসার্চ অ্যান্ড ইনফরমেশন)-এর একজন ট্রাস্টি।  ব্যক্তিগত জীবন নসরুল হামিদের জন্ম রাজনৈতিক পরিবারে। তার পিতা প্রয়াত অধ্যাপক হামিদুর রহমান মুক্তিযুদ্ধের আগে আওয়ামী লীগের কোষাধ্যক্ষ হিসেবে দায়িত্ব পালন করেছেন এবং পরবর্তীতে সংসদ সদস্য নির্বাচিত হয়েছিলেন। তিনি বঙ্গবন্ধু শেখ মুজিবুর রহমান এর খুব কাছের সহযোগী হিসেবে পরিচিত ছিলেন। নসরুল হামিদের মা হাসনা হামিদও আওয়ামী লীগের সক্রিয় রাজনীতিতে অংশ নিয়েছিলেন। সমালোচনা ২৪ জুলাই ২০২৪ শেখ হাসিনার সাথে হামিদের কৃত ফোনালাপের ফাসকৃত রেকর্ডে শেখ হাসিনা জুলাই-আগস্ট গণ-অভ্যুত্থান চলাকালে বিভিন্ন সরকারি ভবনে অগ্নিসংযোগের দায় বিএনপি ও জামায়াতে ইসলামীর ওপর চাপানোর নির্দেশ দেন।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:১৯৬৪-এ জন্ম বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:নবম জাতীয় সংসদ সদস্য বিষয়শ্রেণী:দশম জাতীয় সংসদ সদস্য বিষয়শ্রেণী:একাদশ জাতীয় সংসদ সদস্য বিষয়শ্রেণী:দ্বাদশ জাতীয় সংসদ সদস্য বিষয়শ্রেণী:শেখ হাসিনার চতুর্থ মন্ত্রিসভার সদস্য বিষয়শ্রেণী:শেখ হাসিনার তৃতীয় মন্ত্রিসভার সদস্য বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:বিদ্যুৎ, জ্বালানি ও খনিজ সম্পদ মন্ত্রণালয় (বাংলাদেশ) বিষয়শ্রেণী:শেখ হাসিনার পঞ্চম মন্ত্রিসভার সদস্য
নাতাশা লেজ্জেরো (; জন্ম: ২৬ মার্চ ১৯৭৪) হলেন একজন মার্কিন কৌতুকাভিনেত্রী, অভিনেত্রী এবং লেখক। ইলিনয়ের রকফোর্ডে জন্মগ্রহণ এবং শৈশব অতিবাহিত করা লেজ্জেরো ২০০৫ সালে এমটিভির আপাতবাস্তব টেলিভিশন অনুষ্ঠান এমটিভি'স দ্য ৭০স হাউজে উপস্থাপক হিসেবে টেলিভিশন জগতে অভিষেক করেছেন। তিনি ২০০৮ সাল হতে ২০১৪ সাল পর্যন্ত চেলসি হ্যান্ডলারের লেট নাইট টক শো চেলসি লেটলি-এ একজন নিয়মিত গোলটেবিল প্যানেলিস্ট হিসেবে দায়িত্ব পালন করেছেন।  তিনি ২০১১ সালে এমা পার্কার চরিত্রে স্বল্পসময়ের জন্য এনবিসির পরিস্থিতিগত কৌতুক অনুষ্ঠান ফ্রি এজেন্টসে অভিনয় করেছেন, এর পাশাপাশি তিনি শোটাইমের কৌতুক অনুষ্ঠান ডাইসে (২০১৬–২০১৭) কারমেন চরিত্রে এবং সিবিএসের পরিস্থিতিগত কৌতুক অনুষ্ঠান ব্রোকে এলিজাবেথ চরিত্রে অভিনয় করেছেন। ২০১৫ সালে, তিনি কমেডি সেন্ট্রালের পরিস্থিতিগত কৌতুক অনুষ্ঠান আনাদার পিরিয়ডে অভিনয় করেছেন, যেখানে তিনি রিকি লিন্ডহোমের পাশাপাশি কাল্পনিক বেলাকোর্ট পরিবারের জীবনের ভিত্তি করে নির্মিত অনুষ্ঠানটি নির্মাণের পাশাপাশি অভিনয় করেছেন। এই অনুষ্ঠানটি ২০১৮ সালের শেষের দিকে বাতিল না হওয়া পর্যন্ত তিন মৌসুম যাবত চলে। একজন কণ্ঠ অভিনেত্রী হিসেবে, লেজ্জেরো বেশ কয়েকটি প্রাপ্তবয়স্ক অ্যানিমেটেড পরিস্থিতিগত কৌতুক অনুষ্ঠানে অভিনয় করেছেন, যার মধ্যে আগলি আমেরিকানে মাজ্জোটবোন চরিত্রে, ব্রিকলবেরি-এ ইথেল চরিত্রে এবং হুপসে শ্যানন চরিত্রে অভিনয় অন্যতম।  তার কৌতুক পর্যবেক্ষণমূলক হিসেবে উল্লেখিত, যা সমালোচকদের দ্বারা স্বনামধন্য ব্যক্তির সংস্কৃতি এবং সামাজিক শ্রেণীর মতো বিষয়বস্তুর উপর ধারাভাষ্যের ক্ষেত্রে ব্যাঙ্গাত্মক ব্যবহারের জন্য উল্লেখ করা হয়েছে।  তথ্যসূত্র  বহিঃসংযোগ             বিষয়শ্রেণী:১৯৭৪-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর মার্কিন কৌতুকাভিনয়শিল্পী বিষয়শ্রেণী:মার্কিন ইহুদি অভিনেত্রী বিষয়শ্রেণী:মার্কিন কৌতুকাভিনেত্রী বিষয়শ্রেণী:মার্কিন কণ্ঠাভিনেত্রী বিষয়শ্রেণী:মার্কিন টেলিভিশন অভিনেত্রী বিষয়শ্রেণী:সুয়েডীয় বংশোদ্ভূত মার্কিন ব্যক্তি বিষয়শ্রেণী:ইতালীয় বংশোদ্ভূত মার্কিন ব্যক্তি বিষয়শ্রেণী:মার্কিন চলচ্চিত্র অভিনেত্রী বিষয়শ্রেণী:ইলিনয়ের অভিনেত্রী বিষয়শ্রেণী:২১শ শতাব্দীর মার্কিন অভিনেত্রী বিষয়শ্রেণী:ইতালীয় বংশোদ্ভূত অভিনেত্রী বিষয়শ্রেণী:২১শ শতাব্দীর মার্কিন ইহুদি বিষয়শ্রেণী:মার্কিন জনসমক্ষে কৌতুক পরিবেশন শিল্পী বিষয়শ্রেণী:২১শ শতাব্দীতে ইহুদি ধর্মে ধর্মান্তরিত বিষয়শ্রেণী:ইলিনয়ের ইহুদি
২২নং ওয়ার্ড বাংলাদেশের সিলেট সিটি কর্পোরেশনের আওতাধীন একটি ওয়ার্ড।   আয়তন  সিলেট সিটি কর্পোরেশনের ২২নং ওয়ার্ডের আয়তন ০.৯৫ বর্গ কিলোমিটার।   জনসংখ্যা  ২০১১ সালের আদমশুমারি অনুযায়ী ২২নং ওয়ার্ডের জনসংখ্যা ১৫,৭৯৯ জন। এর মধ্যে পুরুষ ৮,২৩৭ জন এবং মহিলা ৭,৫৬২ জন। মোট পরিবার ৩,২৩১টি।   অবস্থান ও সীমানা    প্রশাসনিক কাঠামো  সিলেট সিটি কর্পোরেশনের আওতাধীন ২২নং ওয়ার্ডের প্রশাসনিক কার্যক্রম কোতোয়ালী থানার আওতাধীন এবং এটি জাতীয় সংসদের ২২৯নং নির্বাচনী এলাকা সিলেট-১ এর অংশ।   শিক্ষা  ২০১১ সালের আদমশুমারি অনুযায়ী ২২নং ওয়ার্ডের উপজেলার সাক্ষরতার হার ৮২.৩%।   আরও দেখুন   কোতোয়ালী থানা, সিলেট  সিলেট সিটি কর্পোরেশন  সিলেট জেলা   তথ্যসূত্র    বহিঃসংযোগ   বিষয়শ্রেণী:সিলেট সিটি কর্পোরেশনের ওয়ার্ড
কমল কুমারী বড়ুয়া (অসমীয়া : কমল কুমাৰী বৰুৱা) (১৮৯৯ - ১৯৭৮) ছিলেন আসামের ঠেঙ্গালের খঙ্গিয়া বড়ুয়া পরিবারের  মা ও কর্ত্রী। তিনি বোরেলেঙ্গি সাতরাতে মহেন্দ্রনাথ মহন্ত এবং স্বর্ণলতা মহন্তের ঘরে জন্মগ্রহণ করেন। ১৯১৭ সালে, তিনি খোঙ্গিয়া বড়ুয়া পরিবারের শিবপ্রসাদ বড়ুয়াকে বিয়ে করেন। এই পরিবারটি অসমীয়া সংস্কৃতি ও ঐতিহ্যের ভাণ্ডার এবং অসমীয়া স্বার্থের সমর্থক হিসেবে আবির্ভূত হয়েছিল। বিখ্যাত ভারতীয় উদ্যোক্তা, চা চাষী এবং সমাজসেবক হেমেন্দ্র প্রসাদ বড়ুয়া ছিলেন তাঁর পুত্র। কর্মজীবন ১৯৩৮ সালে কমল কুমারীর স্বামীর মৃত্যুর পর, তাঁকে একাই বিশাল ঠেঙ্গাল পরিবার পরিচালনা করতে হয়েছিল। তাঁদের চা-বাগান চালানো থেকে শুরু করে তাঁর সন্তানদের জন্য পারিবারিক সম্পত্তি রক্ষণাবেক্ষণের ব্যবস্থাও তিনিই করেছিলেন। যে সময়ে নারীরা পুরুষ-আধিপত্যপূর্ণ বাণিজ্য জগতে প্রবেশ করতে অক্ষম বলে বিবেচিত হতেন, সেই সময় তিনি নিজে নিজে ইংরেজির পাশাপাশি চা শিল্পে নিজেকে শিক্ষিত করেছিলেন এবং দক্ষতার সাথে এটি পরিচালনা করেছিলেন।।   কে কে ফাউণ্ডেশন  ১৯৯০ সালে, তাঁর স্নেহময় স্মৃতিতে কমল কুমারী ফাউণ্ডেশন বা কে কে ফাউণ্ডেশন প্রতিষ্ঠিত হয়। ১৯৯১ সাল থেকে শিল্প, সংস্কৃতি ও সাহিত্য এবং বিজ্ঞান ও প্রযুক্তি ক্ষেত্রে অসামান্য অবদানের জন্য ব্যক্তি বা গোষ্ঠীকে কমল কুমারী জাতীয় পুরস্কার প্রদান করে আসছে। ফাউণ্ডেশনটি যে অন্য পুরস্কারটি প্রদান করে আসছে তা হল সাংবাদিকতায় শিব প্রসাদ বড়ুয়া জাতীয় পুরস্কার। বিজ্ঞান ও প্রযুক্তি, সাংবাদিকতা এবং শিল্প ও সংস্কৃতির জন্য কমল কুমারী জাতীয় পুরস্কার-২০১২তে ভূষিত হয়েছেন যথাক্রমে বিশিষ্ট বিজ্ঞানী অধ্যাপক ধীরাজ বোরা, অসমীয়া পাক্ষিক পত্রিকা প্রান্তিক, সুপরিচিত শাস্ত্রীয় নৃত্যশিল্পী প্রয়াত পুষ্প ভূঁইয়া (মরণোত্তর) এবং ঐশ্বর্য পি কনওয়ার।   আরও দেখুন    শিব প্রসাদ বড়ুয়া  কমল কুমারী ফাউণ্ডেশন  কমল কুমারী জাতীয় পুরস্কার   তথ্যসূত্র    বহিঃসংযোগ    অফিসিয়াল ওয়েবসাইট  কমল কুমারী পুরস্কার ঘোষণা করা হয়েছে   বিষয়শ্রেণী:২০শ শতাব্দীর ভারতীয় জনহিতৈষী বিষয়শ্রেণী:২০শ শতাব্দীর ভারতীয় নারী ব্যবসায়ী বিষয়শ্রেণী:২০শ শতাব্দীর ভারতীয় ব্যবসায়ী বিষয়শ্রেণী:আসামের ব্যবসায়ী বিষয়শ্রেণী:১৯৭৮-এ মৃত্যু বিষয়শ্রেণী:১৮৯৯-এ জন্ম বিষয়শ্রেণী:নগাঁও জেলার ব্যক্তি
কাঠু ভাকুলা রেন্দু কাধল হল ভারতীয় তামিল ভাষার প্রণয়ধর্মী হাস্যরসাত্মক চলচ্চিত্র। চলচ্চিত্রটি রচনা এবং পরিচালনা করেছেন বিঘ্নেশ শিবন এবং সঙ্গীত পরিচালনা করেছেন অনিরুদ্ধ রবিচন্দ্রন এবং চিত্রগ্রাহক ও সম্পাদকের ভার সামলেছেন বিজয় কার্তিক কানন ও এ. শ্রীকর প্রসাদ। চলচ্চিত্রটি রাউডি পিকচার্স ও সেভেন স্ক্রিন স্টুডিওসের ব্যানারে নির্মিত। চলচ্চিত্রটিতে মুখ্য ভূমিকায় অভিনয় করেছেন বিজয় সেতুপতি, নয়নতারা এবং সামান্থা।    অভিনয়ে   বিজয় সেতুপতি — র‍্যাম্বো  নয়নতারা — কানমনি গাঙ্গুলী  সামান্থা রুথ প্রভু — খাতিজা বেগম  প্রভু  কালা মাস্টার  রেডিন কিংসলে — আর্নল্ড  লল্লু সভা মারান  ভার্গব  এস. শ্রীশান্ত — মোহাম্মদ মোবি   চিত্রগ্রহণ  ২০২০ সালের এপ্রিলে চলচ্চিত্রের চিত্রগ্রহণ শুরু হওয়ার কথা ছিল, কিন্তু ভারতে কোভিড-১৯ এর বৈশ্বিক মহামারীজনিত অবরুদ্ধকরণ কারণে তা বিলম্বিত হয়। ২০২০ সালের মে মাসে, প্রোডাকশন হাউস ঘোষণা করে যে আগস্টে চিত্রগ্রহণ শুরু হবে।  ১০ ডিসেম্বর ২০২০ সালে, আনুষ্ঠানিকভাবে চেন্নাইতে ফ্লোরে চলচ্চিত্রটির কাজ শুরু করে, বিজয় সেতুপতির হায়দ্রাবাদে আগমনের পর ১৪ ডিসেম্বর থেকে প্রধান চিত্রগ্রহণ শুরু হয়।  চলচ্চিত্রের প্রথম শিডিউল এক মাসের মধ্যে শেষ হওয়ার পর, সামান্থা রুথ প্রভু তাদের দ্বিতীয় শিডিউলের অংশ হিসেবে চেন্নাইতে ২০২১ সালের জানুয়ারিতে চলচ্চিত্রের সেটে আনুষ্ঠানিকভাবে যোগ দেন।  ১০ ফেব্রুয়ারি ২০২১ সালে, বিগ্নেশ ঘোষণা করেন যে দ্বিতীয় শিডিউলের শুটিং শেষ হয়েছে।   তৃতীয় শিডিউলটি ২০২১ সালের মার্চ মাসে চেন্নাইতে শুরু হয়। তবে পরে ভারতে কোভিড-১৯ এর দ্বিতীয় তরঙ্গের কারণে চিত্রগ্রহণ বিলম্বিত হয়।  ২০২১ সালের আগস্টে পুদুচেরিতে আবার শুটিং শুরু হয়।  ২৩ আগস্ট ২০২১ সালে, শুটিং স্পট থেকে একটি ভিডিও ইন্টারনেটে প্রকাশিত হয়। এতে দেখা যায় প্রধান অভিনেতারা সত্যা (১৯৮৮) এর "ভালাই ওসাই" গানটির সাথে কণ্ঠ মিলাচ্ছেন, একইসাথে অভিনেতারা সেই গানের মতো পোশাক পরেছেন।  চলচ্চিত্রটির ৯০ শতাংশেরও এরও বেশি শুটিং সম্পন্ন হওয়ার সাথে সাথে, নির্মাতারা চলচ্চিত্রটির জন্য পোস্ট-প্রোডাকশন কার্যক্রম শুরু করেন। অন্যান্য ভাষার জন্য চলচ্চিত্রের ডাবিং কাজ শুরু হয় ডিসেম্বর ২০২১ এর শুরুতে।  ৭ ডিসেম্বর, বিঘ্নেশ মহীশূরে চলচ্চিত্রের চূড়ান্ত সময়সূচী শুরু করেন।    মুক্তি  কাঠুভাকুলা রেন্দু কাধল চলচ্চিত্রটি ২৮ এপ্রিল ২০২২-এ মুক্তি পাওয়ার কথা রয়েছে। প্রথমে এটি ২০২১ সালের ডিসেম্বরে প্রেক্ষাগৃহে মুক্তির পাওয়ার কথা ছিল কিন্তু পোস্ট-প্রোডাকশনে বিলম্বের কারণে, মুক্তি তারিখ এপ্রিলে পিছিয়ে দেওয়া হয়। এটি এক সাথে কানমানি র‍্যাম্বো খাতিজা নামে তেলুগু ভাষাতেও মুক্তি পাবে বলে কথা আছে।   তথ্যসূত্র    বহিঃসংযোগ     বিষয়শ্রেণী:ভারতীয় প্রণয়ধর্মী চলচ্চিত্র বিষয়শ্রেণী:তামিল ভাষার চলচ্চিত্র বিষয়শ্রেণী:২০২২-এর চলচ্চিত্র বিষয়শ্রেণী:মহীশূরে ধারণকৃত চলচ্চিত্র বিষয়শ্রেণী:২০২০-এর দশকের তামিল ভাষার চলচ্চিত্র বিষয়শ্রেণী:ত্রিশূরে ধারণকৃত চলচ্চিত্র
শিলিগুড়ি জলপাইগুড়ি উন্নয়ন পর্ষদ হল ভারতের পশ্চিমবঙ্গ রাজ্যের শিলিগুড়ি-জলপাইগুড়ি অঞ্চলের উন্নয়ন পরিকল্পনা কার্যকার করার উদ্দেশ্যে গঠিত একটি সংস্থা। ১৯৮০ সালের এপ্রিল মাসে পশ্চিমবঙ্গ নগর ও গ্রামাঞ্চল (পরিকল্পনা ও উন্নয়ন) আইন ১৯৭৯ (পশ্চিমবঙ্গ আইন - ১৯৭৯-এর তেরো) বলে এই পর্ষদ গঠিত হয়।  এলাকা শিলিগুড়ি জলপাইগুড়ি উন্নয়ন পর্ষদের অধিভুক্ত এলাকার পরিমাণ ২৩২৭.১২ বর্গ কিলোমিটার। এবং ২০১১ সালের জনগণনা অনুসারে এই এলাকার জনসংখ্যা ২.০১ মিলিয়ন।  শিলিগুড়ি জলপাইগুড়ি উন্নয়ন পর্ষদের অধিভুক্ত এলাকাগুলি হল: সমগ্র জলপাইগুড়ি ও শিলিগুড়ি থানা, ফাঁসিদেওয়া থানার অন্তর্গত সব কটি মৌজা, দার্জিলিং জেলার খড়িবাড়ি ব্লক (সংরক্ষিত বনাঞ্চলগুলি ছাড়া), রাজগঞ্জ থানা, ময়নাগুড়ি থানার ১৪ নং মৌজা, (সদর মহকুমা, জলপাইগুড়ি জেলা) কোতয়ালি থানা (সদর মহকুমা, জলপাইগুড়ি জেলা, তিস্তা নদীর পশ্চিমাংশ সহ, সংরক্ষিত বনাঞ্চল বাদে)  মাল পুরসভা, মালবাজার সমষ্টি উন্নয়ন ব্লক, মাল থানা  আরও দেখুন  কলকাতা মহানগরীয় উন্নয়ন সংস্থা  পাদটীকা  বিষয়শ্রেণী:দার্জিলিং জেলা বিষয়শ্রেণী:শিলিগুড়ি বিষয়শ্রেণী:জলপাইগুড়ি বিষয়শ্রেণী:জলপাইগুড়ি জেলা বিষয়শ্রেণী:পশ্চিমবঙ্গের রাজ্য সংস্থা বিষয়শ্রেণী:গোর্খাল্যান্ড
প্রতিষ্ঠাঃ গাইবান্ধা জেলাধীন গোবিন্দগঞ্জ একটি জনবহুল এলাকা।এই পল্লী এলাকাকে ১৯৯৮ সালের ২৫ আগস্ট পৌরসভা হিসেবে ঘোষণা করা হয়।এই পৌরসভার জন্মকাল ২৫ আগস্ট ১৯৯৮ ইং হলেও পৌর নাগরিক সেবার মান ও আয় বৃদ্ধির ফলে ২০১৪ সালে পৌরসভাটি প্রথম শ্রেনীতে উন্নতি হয়েছে।  অবস্থানঃবর্তমানে বর্ধনকুঠিতে পৌরসভা কার্যালয়ের স্থায়ী ভবন নির্মাণ করা হয়েছে।  আয়তনঃ গোবিন্দগঞ্জ পৌরসভার আয়তন ১২.৭১ কিলোমিটার।  জনসংখ্যাঃ ৩৮,৪১৫ জন; পুরুষ-১৯৩৬২, নারী-১৯০৫৩ জন।  সড়কঃ মোট সড়কের দৈর্ঘ্য-৫২.২৯ কিলোমিটার।   কাঁচা রাস্তা-৩২.১৩ কিলোমিটার  সেমি পাকা-১০.২৭ কিলোমিটার  পাকা রাস্তা-৯.৮৯ কিলোমিটার  ব্রিজ-৫টি  কালভাট-৬৪টি  ড্রেনঃমোট ড্রেনের দৈর্ঘ্য-২৮.০৪   কাঁচা ড্রেন-১৪.০২ কিলোমিটার  আরসিসি ড্রেন-৯.০২ কিলোমিটার  ব্রিক ড্রেন-৩.০০ কিলোমিটার  প্রাইমারী খাল/ড্রেন-২.০০ কিলোমিটার।  ধর্মীয় স্থাপনাঃ   মসজিদ-৭২টি  ঈদগাহ মাঠ-১৮টি  মন্দির-১৪টি  শ্মাশ্বান-৩টি  হাসপাতালঃ   সরকারী হাসপাতালঃ ১টি(৫০ শয্যা বিশিষ্ট)  বে-সরকারী হাসপাতাল-২টি  ক্লিনিক-৬টি  হোল্ডিং সংখ্যাঃ ৯৭১৮ টি(ক্রমবর্ধমান)।  ওয়ার্ডঃ ৯ট।  পোষ্ট অফিসঃ ২টি।  উপজেলা অফিসঃ ১টি।  ভূমি অফিসঃ ১টি।  পুলিশ স্টেশনঃ ১টি।  খাবার হোটেলঃ ৪৮টি।  আবাসিক হোটেলঃ ৪টি।  এতিম খানাঃ ২টি।  বিষয়শ্রেণী:গাইবান্ধা জেলার পৌরসভা
থাম্ব|উন্মোচিত নয় এমন উত্তল সেটের চরম বিন্দুর দুটি উদাহরণ গণিতে, একটি উত্তল সেট -এর একটি উন্মোচিত বিন্দু বলতে এমন একটি বিন্দু -কে বোঝানো হয়, যেখানে কোনো একটি সুনির্দিষ্ট অবিচ্ছিন্ন রৈখিক অপেক্ষক f সেট -এর উপরে তার সর্বোচ্চ মান অর্জন করে। মনে করা হয় যে, এই ধরনের অপেক্ষক -কে "উন্মোচিত" করে। একাধিক অপেক্ষক -কে উন্মোচিত করতে পারে। উত্তল সেট -এর সকল উন্মোচিত বিন্দুর সমষ্টি  দ্বারা চিহ্নিত করা হয়।  একটি আরও শক্তিশালী ধারণা হল শক্তিশালীভাবে উন্মোচিত বিন্দু। এটি এমন একটি উন্মোচিত বিন্দু , যেখানে কোনো একটি অপেক্ষক , যা -কে উন্মোচিত করে, সেট -এর উপর তার সর্বোচ্চ মান অর্জন করে। সর্বোচ্চ মানের অর্থ হলো, যদি  একটি ক্রম হয় এবং , তবে এই ক্রম -এর দিকে সঙ্কুচিত হবে। গাণিতিকভাবে:  C-এর সকল শক্তিশালীভাবে উন্মোচিত বিন্দুর সমষ্টি  দ্বারা চিহ্নিত করা হয়।  এছাড়াও, উন্মোচিত বিন্দুর দুটি দুর্বলতর ধারণা বিদ্যমান, যথা চরম বিন্দু এবং সমর্থন বিন্দু।  ব্যবহার ও প্রয়োগ  উন্মোচিত বিন্দুর ধারণা কার্যকরী বিশ্লেষণ, গাণিতিক কাম্যতমকরণ, এবং জ্যামিতিক বিশ্লেষণের ক্ষেত্রে গুরুত্বপূর্ণ। এটি উত্তল সেটের সীমারেখার প্রকৃতি বোঝার জন্য ব্যবহৃত হয়। শক্তিশালীভাবে উন্মোচিত বিন্দুগুলি বিশেষত গাণিতিক প্রমাণ এবং কাম্যতমকরণের ক্ষেত্রে গুরুত্বপূর্ণ ভূমিকা পালন করে।  উন্মোচিত এবং শক্তিশালীভাবে উন্মোচিত বিন্দু উত্তল সেটের বিভিন্ন বৈশিষ্ট্য অনুধাবন করতে সাহায্য করে। উদাহরণস্বরূপ, প্রকৌশল কাম্যতমকরণে, উন্মোচিত বিন্দু এবং শক্তিশালীভাবে উন্মোচিত বিন্দুর ব্যবহার কার্যকর ফলাফল পেতে সাহায্য করে।  তথ্যসূত্র   বিষয়শ্রেণী:ফাংশন বিশ্লেষণ বিষয়শ্রেণী:উত্তল জ্যামিতি বিষয়শ্রেণী:গাণিতিক বিশ্লেষণ
দর্শনা পৌরসভা বাংলাদেশের খুলনা বিভাগের চুয়াডাঙ্গা জেলার দামুড়হুদা উপজেলার অন্তর্গত 'খ' শ্রেণির একটি পৌরসভা।   অবস্থান ও সীমানা    প্রশাসনিক এলাকা  ওয়ার্ডঃ ০৯টি   আয়তন ও জনসংখ্যা  মোট আয়তনঃ ১২.৫ বর্গ কি.মি.  মোট জনসংখ্যাঃ ৪০,১১২ জন   শিক্ষার হার ও শিক্ষা প্রতিষ্ঠান  শিক্ষার হারঃ   শিক্ষা প্রতিষ্ঠানঃ   জনপ্রতিনিধি  বর্তমান মেয়রঃ মতিয়ার রহমান (২০১৬ - )   আরো দেখুন  দামুড়হুদা উপজেলা চুয়াডাঙ্গা জেলা খুলনা বিভাগ   তথ্যসূত্র   বিষয়শ্রেণী:চুয়াডাঙ্গা জেলার পৌরসভা বিষয়শ্রেণী:১৯৯১-এ প্রতিষ্ঠিত
সাফিয়ান শরীফ (জন্ম: ২৪ মে, ১৯৯১) ইয়র্কশায়ারের হাডার্সফিল্ড এলাকায় জন্মগ্রহণকারী স্কটিশ ক্রিকেটার। স্কটল্যান্ড ক্রিকেট দলের অন্যতম সদস্য তিনি। শরীফ ডানহাতে ব্যাটিংয়ে পারদর্শী। এছাড়াও তিনি ডানহাতে ফাস্ট-মিডিয়াম বোলিং করে থাকেন।   প্রারম্ভিক জীবন  জুন, ২০১১ সালে অনুষ্ঠিত ২০১১-১৩ আন্তঃমহাদেশীয় কাপ প্রতিযোগিতায় নেদারল্যান্ডসের বিপক্ষে আন্তর্জাতিক ক্রিকেটে অভিষেক ঘটে। খেলায় তিনি ২৭ রানের বিনিময়ে ৪ উইকেট পান। পরের মাসেই এডিনবরার দ্য গ্রাঞ্জে অনুষ্ঠিত ২০১১ সালের ত্রি-দেশীয় সিরিজে আয়ারল্যান্ড ও শ্রীলঙ্কার বিপক্ষে অংশগ্রহণ করেন। ২০১১ সালের ক্লাইডেসডেল ব্যাংক ৪০ প্রতিযোগিতায় ইংল্যান্ডের কাউন্টি দলগুলোর বিপক্ষে চারটি লিস্ট এ ক্রিকেট খেলায় দলের প্রতিনিধিত্ব করেন।  সেপ্টেম্বর, ২০১১ সালে উইন্ডহকের ওয়ান্ডেরার্স ক্রিকেট গ্রাউন্ডে অনুষ্ঠিত ২০১১-১৩ আন্তঃমহাদেশীয় কাপ প্রতিযোগিতায় নামিবিয়ার বিপক্ষে খেলেন ও প্রথম-শ্রেণীর ক্রিকেটে অভিষিক্ত হন।  ফেব্রুয়ারি, ২০১২ সালে আন্তঃমহাদেশীয় কাপে সংযুক্ত আরব আমিরাতের বিপক্ষে তার দ্বিতীয় প্রথম-শ্রেণীর ক্রিকেটে অংশ নেন। ২০১২ সালের আইসিসি বিশ্ব টুয়েন্টি২০ বাছাইপর্বে স্কটল্যান্ড দলের অন্যতম সদস্য ছিলেন। সংযুক্ত আরব আমিরাতের বিপক্ষে সিরিজ জয় করে প্রতিযোগিতার মূল পর্বে খেলার সুযোগ পায় তার দল।   আন্তর্জাতিক ক্রিকেট  আসন্ন বিশ্বকাপ ক্রিকেটের জন্য ৯ জানুয়ারি, ২০১৫ তারিখে ক্রিকেট স্কটল্যান্ড কর্তৃপক্ষ তাদের ১৫-সদস্যের চূড়ান্ত তালিকা প্রকাশ করে। দলের অন্যতম সদস্য মনোনীত হন সাফিয়ান।   তথ্যসূত্র    বহিঃসংযোগ  Safyaan Sharif at ESPNcricinfo Safyaan Sharif at CricketArchive  বিষয়শ্রেণী:স্কটল্যান্ডীয় ক্রিকেটার বিষয়শ্রেণী:১৯৯১-এ জন্ম বিষয়শ্রেণী:জীবিত ব্যক্তি বিষয়শ্রেণী:স্কটল্যান্ডের একদিনের আন্তর্জাতিক ক্রিকেটার বিষয়শ্রেণী:স্কটল্যান্ডের টুয়েন্টি২০ আন্তর্জাতিক ক্রিকেটার বিষয়শ্রেণী:২০১৫ ক্রিকেট বিশ্বকাপের ক্রিকেটার বিষয়শ্রেণী:হাডার্সফিল্ড থেকে আগত ক্রিকেটার বিষয়শ্রেণী:ব্রিটিশ এশীয় ক্রিকেটার বিষয়শ্রেণী:ডার্বিশায়ারের ক্রিকেটার বিষয়শ্রেণী:মেরিলেবোন ক্রিকেট ক্লাবের ক্রিকেটার বিষয়শ্রেণী:পাকিস্তানি বংশোদ্ভূত ক্রীড়াবিদ বিষয়শ্রেণী:কেন্টের ক্রিকেটার
ডেইলি এক্সেলসিয়র একটি ইংরেজি ভাষার সংবাদপত্র, যা জম্মু ও কাশ্মীরেরজম্মু শহর থেকে প্রকাশিত হয়। এটি এসডি রোহমেত্র প্রতিষ্ঠা করেছিলেন। সংবাদপত্রটি ১৯৬৫ সালের ১ জানুয়ারি থেকে প্রকাশিত হয়। এর বর্তমান সম্পাদক হলেন কমল রোহমেত্র ও নীরজ রোহমেত্র।   সাংবাদিক মৃত্যু  ২০০৮ সালের ১১ ই মে জম্মু ও কাশ্মীরের সাম্বা জেলায় সন্ত্রাসবাদী ও সুরক্ষা বাহিনীর মধ্যে সশস্ত্র সংঘর্ষের ছবি তুলতে গিয়ে ফটো সাংবাদিক অশোক সোধি নিহত হন। একটি বুলেট তাকে আঘাত করে তখন তিনি এই সংঘর্ষের আরও ভাল ছবি নিতে আরও কাছে গিয়েছিলেন।    আরো দেখুন    ভারতের সংবাদপত্রের তালিকা   ভারতের গণমাধ্যম   তথ্যসূত্র    বহিঃসংযোগ    দৈনিক এক্সেলিসিয়ার ওয়েবসাইট  বিষয়শ্রেণী:ভারতের ইংরেজি ভাষার সংবাদপত্র বিষয়শ্রেণী:জম্মু ও কাশ্মীরের গণমাধ্যম
ডাকুর বা ডাবুর Apocynaceae পরিবারের একটি উদ্ভিদ। এটি মূলত ভারত-বার্মার প্রজাতি। গুল্ম জাতীয় উদ্ভিদের এ স্নিগ্ধ ফুলটি নয়নতারার নিকটসম্পর্কীয়। ঝোপ জাতীয় এ গুল্মকে বাড়তে দিলে ৪ মিটারের মত লম্বা হতে পারে। ফুলগুলো হালকা গোলাপি বর্ণের, তবে পাপড়ির গোড়ার দিকে গাঢ় গোলাপি। সচরাচর সব বাগানে এটা দেখা যায় না। এই ফুলের স্নিগ্ধ পরশ পেতে আপনি একে বাগানে লাগাতে পারেন।   তথ্যসূত্র    বহিঃসংযোগ   বিষয়শ্রেণী:ফুল বিষয়শ্রেণী:ঔষধি উদ্ভিদ
thumb|right|250px|গ্রাবরেখা গ্রাবরেখা বা অধঃক্ষিপ্ত হিমবাহ হল হিমবাহের অবক্ষেপণ বা সঞ্চয়কার্যের ফলে সৃষ্ট ভূমিরূপ। হিমবাহ অগ্রসর হওয়ার সময় এর সাথে যেসব পাথরখণ্ড, বালি, কাদা প্রভৃতি বাহিত হয়, হিমবাহ গলতে শুরু করলে সেগুলি হিমবাহের প্রবাহপথের আশেপাশে সঞ্চিত হতে থাকে। এই অসংবদ্ধ মিশ্র পদার্থের সঞ্চয়কে গ্রাবরেখা বা অধঃক্ষিপ্ত হিমবাহ বলে।   প্রকারভেদ  অবস্থান ও প্রস্তুতি অনুযায়ী গ্রাবরেখাকে কয়েকটি ভাগে ভাগ করা যায়। যেমন-  পার্শ্ব গ্রাবরেখাঃ হিমবাহের দুইপাশে সরু দৈর্ঘ্য আকারে যে সরু গ্রাবরেখা সঞ্চিত হয়, তাকে পার্শ্ব গ্রাবরেখা বলে।  ভূমি গ্রাবরেখাঃ হিমবাহের নিচে যে গ্রাবরেখা সঞ্চিত হয়, তাকে ভূমি গ্রাবরেখা বলে।  প্রান্ত গ্রাবরেখাঃ হিমবাহ যেখানে এসে মিলিত হয় অর্থাৎ হিমবাহের সামনে সঞ্চিত গ্রাবরেখাকে প্রান্ত গ্রাবরেখা বলে।  মধ্য গ্রাবরেখাঃ দু'দিক থেকে এগিয়ে আসা দুটি হিমবাহ যেখানে মিলিত হয় সেখানে উভয়ের গ্রাবরেখা দ্বারা সৃষ্ট গ্রাবরেখাকে মধ্য গ্রাবরেখা বলে।  হিমাবদ্ধ গ্রাবরেখাঃ অনেক সময় নানা আকৃতির পাথরের টুকরো  হিমবাহের ফাটলের মধ্যে ঢুকে হিমবাহের মধ্যে আবদ্ধ হয়। এই ধরনের গ্রাবরেখা হিমাবদ্ধ গ্রাবরেখা নামে পরিচিত।  উদাহরণ: তিস্তা নদীর উচ্চ অববাহিকায় লাচুং ও লাচেন অঞ্চলে নানা ধরনের গ্রাবরেখা দেখা যায়। উপরিউক্ত গ্রাবরেখাগুলি ছাড়াও ভূপৃষ্ঠ-এ যে বিশেষ ধরনের কিছু গ্রাবরেখা দেখা যায় সেগুলি হল-  অবিন্যস্ত গ্রাবরেখাঃহিমবাহের প্রান্তভাগে ইতস্তত বিক্ষিপ্তভাবে সঞ্চিত গ্রাবরেখা কে অবিন্যস্ত গ্রাবরেখা বলে।  বলয়ধর্মী গ্রাবরেখাঃহিমবাহের প্রান্তভাগে বলয়ের আকারে সঞ্চিত গ্রাবরেখা কে বলয়ধর্মী গ্রাবরেখা বলে।  রোজেন গ্রাবরেখাঃগ্রাবরেখা গুলি একে অপরের ওপর সঞ্চিত হলে তাকে রোজেন গ্রাবরেখা বলে।  স্তরায়িত সামুদ্রিক গ্রাবরেখাঃউপকূল অঞ্চলে হিমবাহ প্রসারিত হলে সমুদ্রের তলদেশে স্তরে স্তরে গ্রাবরেখা সঞ্চিত হয় এদের স্তরায়িত সামুদ্রিক গ্রাবরেখা বলে।   তথ্যসূত্র   বিষয়শ্রেণী:ভূগোল বিষয়শ্রেণী:গ্ৰাবরেখা বিষয়শ্রেণী:হিমবিজ্ঞান বিষয়শ্রেণী:পাললিক শিলা বিষয়শ্রেণী:পর্বতারোহণ বিষয়শ্রেণী:ভূমিরূপবিজ্ঞান
ফিফা আন্তর্জাতিক বর্ষপঞ্জি (এছাড়াও ফিফা আন্তর্জাতিক খেলা বর্ষপঞ্জি, ফিফা বর্ষপঞ্জি অথবা ফিফা তারিখ হিসেবে পরিচিত) হলো ফিফা, ছয়টি মহাদেশীয় ফুটবল কনফেডারেশন, ইউরোপিয়ান ক্লাব অ্যাসোসিয়েশন এবং ফিফপ্রোর মধ্যকার একটি বার্ষিক রূপরেখা চুক্তি, যারা কোন কোন তারিখে "আনুষ্ঠানিক" এবং "আন্তর্জাতিক প্রীতি" ম্যাচ আয়োজন করা যেতে পারে তা নির্ধারণ করে থাকে।  বর্তমান বর্ষপঞ্জিকার তারিখগুলো পাঁচটি ভাগে বিভক্ত রয়েছে: বসন্তের শুরু (মার্চ), বসন্তের শেষ (মে অথবা জুন), গ্রীষ্মের শেষ (আগস্ট অথবা সেপ্টেম্বর), শরৎ (অক্টোবর এবং নভেম্বর)। এই বর্ষপঞ্জি কখন এএফসি এশিয়ান কাপ, আফ্রিকা কাপ অব নেশন্স, কোপা আমেরিকা, কনকাকাফ গোল্ড কাপ, ওএফসি নেশন্স কাপ, উয়েফা ইউরোপীয় চ্যাম্পিয়নশিপ এবং ফিফা বিশ্বকাপের মতো আন্তর্জাতিক প্রতিযোগিতাগুলো অনুষ্ঠিত হতে পারে তা নির্ধারণ করে থাকে।  আনুষ্ঠানিক ম্যাচগুলোর জন্য খেলোয়াড়ের জন্য চার দিনের সময়সীমা থাকে, যার অর্থ হচ্ছে যে খেলোয়াড়গণ জাতীয় দলের দায়িত্ব পালনে অংশগ্রহণ করার জন্য ক্লাবের দায়িত্ব থেকে চার দিন পর্যন্ত বিরত থাকতে পারে। যদি কোন খেলোয়াড় তার ক্লাবের থেকে ভিন্ন কোন মহাদেশে কোন আনুষ্ঠানিক ম্যাচে অংশগ্রহণ করে, তাহলে এই সময়সীমা পাঁচ দিন থাকে। প্রীতি খেলাগুলো কম গুরুত্বপূর্ণ বলে মনে করা হয় এবং এর সময়সীমা ৪৮ ঘন্টা থাকে।  ফিফা জোর দিয়ে বলেছে যে আনুষ্ঠানিক এবং প্রীতি খেলাগুলো ঘরোয়া খেলার চেয়ে অগ্রাধিকার পাবে। তবে, তারা আরো বলেছে যে নির্ধারিত তারিখের বাইরে যে সকল আন্তর্জাতিক প্রীতি খেলা অনুষ্ঠিত হয় তা এর আওতাধীন নয়।  ইউরোপিয়ান ক্লাব অ্যাসোসিয়েশন বিতর্ক ইউরোপের অভিজাত ফুটবল ক্লাবগুলোর জন্য ইউনিয়ন ইউরোপিয়ান ক্লাব অ্যাসোসিয়েশন আন্তর্জাতিক অ্যাসোসিয়েশন দ্বারা ক্লাবগুলোকে দেওয়া ক্ষতিপূরণ নিয়ে অসন্তুষ্ট ছিল। ২০১০ ফিফা বিশ্বকাপে ক্লাবগুলোকে ক্ষতিপূরণ হিসেবে ৪০ মিলিয়ন পাউন্ড প্রদান করা হয়েছিল। ২০১২ সালের ফেব্রুয়ারি মাসে দ্য ডেইলি টেলিগ্রাফে প্রকাশিত একটি নিবন্ধে জানিয়েছিল যে ইউরোপিয়ান ক্লাব অ্যাসোসিয়েশন বর্তমানে প্রদানকৃত অর্থের চেয়ে ছয় গুণ বেশি অর্থ চায়। অতঃপর ইউরোপীয় ক্লাবগুলো সমস্যার সমাধান না হওয়ার ২০১৪ সালের ফিফা বর্ষপঞ্জির চুক্তির সাথে একমত না হওয়ার কথা জানিয়েছিল।  ইউরোপিয়ান ক্লাব অ্যাসোসিয়েশনের তৎকালীন সভাপতি সাবেক জার্মান ফুটবলার কার্ল-হাইন্ৎস রুমেনিগে জানিয়েছিলেন, "দুর্ভাগ্যবশত, ক্লাবগুলোর দাবির বিষয়ে ফিফা সভাপতির সাথে আলোচনা সন্তোষজনক হয়নি"। ২০১২ সালের মার্চ মাসে, ফিফা একটি বিজ্ঞপ্তিতে জানিয়েছিল যে রুমেনিগেকে একটি শীর্ষ সম্মেলনে আমন্ত্রণ জানানো হয়েছিল, কিন্তু তিনি সেখানে উপস্থিত হননি।  তথ্যসূত্র  বহিঃসংযোগ  ফিফা.কমে ফিফা আন্তর্জাতিক বর্ষপঞ্জি   আন্তর্জাতিক বর্ষপঞ্জি বিষয়শ্রেণী:নির্দিষ্ট বর্ষপঞ্জি
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: __প্রত্যাশিত_অসংযুক্ত_পাতা__অপসারণ করা হল।  আফতাবুজ্জামান (আলাপ) ০০:২৫, ২৮ অক্টোবর ২০২৪ (ইউটিসি) :মুনিয়া ইসলাম   – (অপসারণের প্রস্তাবনা দেখুনলগ দেখুন | মনোনয়নের পর থেকে সম্পাদনা) () উল্লেখযোগ্য কোনো কর্ম নেই। অভিনয়ের তালিকায় যে সকল চলচ্চিত্র বা নাটকের নাম দেওয়া রয়েছে, সেগুলোতেও তিনি কোনো মুখ্য বা গুরুত্বপূর্ণ চরিত্রে অভিনয় করেননি। নির্দিষ্ট উদ্দেশ্য নিয়ে নিবন্ধটি তৈরি করা হয়েছে বলে মনে হচ্ছে।  ~ নাহিয়ান আলাপ ০২:২২, ২০ অক্টোবর ২০২৪ (ইউটিসি)   আফতাব ভাই, দেখবেন একটু।  ~ নাহিয়ান আলাপ ১৬:৫২, ২২ অক্টোবর ২০২৪ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
জ্যোতিপ্রিয় মল্লিক একজন ভারতীয় রাজনীতিবিদ এবং পশ্চিমবঙ্গ সরকারের প্রাক্তন "বনমন্ত্রী" এবং প্রাক্তন "খাদ্য ও সরবরাহ মন্ত্রী"। তিনি ২০১১ পশ্চিমবঙ্গ রাজ্য বিধানসভা নির্বাচনে হাবড়া আসন থেকে নির্বাচিত বিধায়ক।All the Didi's men ২৭শে অক্টোবর, ২০২৩ এ রেশন দুর্নীতির জন্য তিনি এনফোর্সমেন্ট ডিরেক্টরেট (ইডির) হাতে গ্রেপ্তার হন৷ ১৫ই জানুয়ারি ২০২৫ তাকে জামিন দেয়া হয়।    বিতর্ক  ২৭ অক্টোবর,২০২৩ এ রেশন দুর্নীতি কাণ্ডে জ্যোতিপ্ৰিয় মল্লিক ইডির হাতে গ্রেফতার হন। আদালতে পেশ করার পরে শুনানি চলাকালীন উনি অসুস্থ হয় পরে। এরপর ৭ দিন হাসপাতালে থাকার পর ওনাকে ছেড়ে দেয়ার পরে ওনাকে ইডি হেফাজতে নিয়ে যাওয়া হয়। বর্তমানে রেশন দুর্নীতির জন্য উনি জেল হেফাজতে আছেন।১৫ই জানুয়ারি, ২০২৫ তাকে জামিন দেয়া হয়।   তথ্যসূত্র   বহিঃসংযোগ  বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬ বিষয়শ্রেণী:পশ্চিমবঙ্গের রাজ্য মন্ত্রিপরিষদের মন্ত্রী বিষয়শ্রেণী:জীবিত ব্যক্তি বিষয়শ্রেণী:১৯৫৮-এ জন্ম বিষয়শ্রেণী:পশ্চিমবঙ্গ বিধানসভার সদস্য ২০১৬-২০২১ বিষয়শ্রেণী:পশ্চিমবঙ্গ বিধানসভার সদস্য ২০১১-২০১৬ বিষয়শ্রেণী:পশ্চিমবঙ্গ বিধানসভার সদস্য ২০০৬-২০১১ বিষয়শ্রেণী:পশ্চিমবঙ্গ বিধানসভার সদস্য ২০০১-২০০৬ বিষয়শ্রেণী:বারাসাত সদর মহকুমার ব্যক্তি বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ